Urganchdagi LED ekranda pornografik video ko'rsatilishiga nima sabab bo'lgani ma'lum qilindi

xorazm viloyati Urganch shahrida joylashgan LED monitorida pornografik video aks etgan video ko'rastilgani haqida ijtimoiy tarmoqlarda xabar tarqalgan, shahar hokimligi axborot xizmati holat yuzasidan munosabat bildirgandi. xorazm viloyati Ichki ishlar boshqarmasi ushbu holatga nima sabab bo'lganini ma'lum qildi.
Keltirilishicha, 31 mart kuni soat 19:20 da xorazm viloyati IIB navbatchilik qismiga Urganch shahrining Al-xorazmiy va xonqa ko'chasi chorrahasida o'rnatilgan reklama monitorida pornografik mazmundagi video namoyish etilgani to'g'risida xabar kelib tushgan.
Ta'kidlanishicha, ushbu videolavhaning reklama monitoridagi namoyishi zudlik bilan to'xtatilgan. Olib borilgan dastlabki tezkor-surishtiruv ishlari natijasida pornografik mazmundagi videolavha reklama monitori tegishli bo'lgan xususiy firma ishchisi, 1978 yilda tug'ilgan I.I. tomonidan reklama roliklarini joylashtirish jarayonida yo'l qo'ygan ehtiyotsizligi natijasida monitor xotirasiga yuklangani ma'lum bo'lgan.
“Hozirda holat yuzasidan ichki ishlar organlari tomonidan tergovga qadar tekshiruv ishlari olib borilmoqda. Tekshiruv natijalari yuzasidan qo'shimcha axborot beriladi”, deyiladi xabarda.
Avvalroq Namangan shahrida “Yoshlar daftari”ga kiritilgan Dovudxon G'ulomjonovga eski noutbuk berilgani va uning ichidan behayo kinolar borligi aytilgan xabarlar ijtimoiy tarmoqlarda tarqalgandi. Shuningdek, Samarqand viloyati Nurobod tumanida IT musobaqasida g'olib bo'lgan 13 yoshli maktab o'quvchisiga eski noutbuk berilgani, buning ortidan tuman “zamhokimi” hayfsan olgani, so'ng o'quvchiga yangi noutbuk sovg'a qilingani haqida xabar berilgandi.